open-index/open-wikipedia-markdown huggingface dataset:
Reino Jokilehto

**Reino Valter Jokilehto** (7. marraskuuta 1913 Viipuri – 28. huhtikuuta 1982 Helsinki) oli yritysjohtaja ja lausuntataiteilija, joka toimi Suomen Lausujain Liiton puheenjohtajana.

Viipurissa syntynyt  Jokilehto muutti Helsinkiin 1339 ja toimi siellä Oy Masalin & Kumppanit, sittemmin MAKO-osakeyhtiö, palveluksessa myynti- ja osastopäällikkönä ja varatoimitusjohtajana, yhtiön omistaman Heteka Oy:n toimitusjohtajana sekä Lohjan Kalkkitehtaan Virkkalan konepajan johtajana vuoteen 1978 asti, jolloin hän jäi eläkkeelle. Lausuntataiteilija Jokilehto kuului Suomen Puheopiston  johtokuntaan ja toimi Suomen Lausujain Liiton, Taiteilijajärjestöjen keskusliiton ja taiteilijajärjestöjen yhteistyöjärjestö Forum Artisin johtokuntiin.

Jokilehto esiintyi radistina vuonna 1943 valmistuneessa Erkki Uotilan ja Theodor Lutsin ohjaamassa elokuvassa *[[Varjoja Kannaksella]]*.

## Lähteet
Armas Stenberg

**Armas Wilhelm Stenberg** (6. maaliskuuta 1890 Helsinki – 10. kesäkuuta 1965) oli suomalainen kirjakauppias.

Stenbergin vanhemmat olivat tehtailija Isak Wilhelm Stenberg ja Anna Lovisa Johansson. Hän kävi kuusi luokkaa normaalilyseota ja teki opintomatkoja Tukholmaan, Kööpenhaminaan, Berliiniin ja Leipzigiin.

Stenberg oli libristinä muun muassa Porissa 1913–1918 ja hän oli toimitusjohtajana Porin kirjakauppa Oy:ssä 1919–1920 ja Porvoon kirjakauppa Oy:ssä 1920–1922. Vuosina 1922–1939 hän oli Akateemisen kirjakaupan mainos- ja myymäläpäällikkönä ja tämän jälkeen Waseniuksen kirjakaupan johtajana vuodesta 1939. Stenberg oli Suomen kirjakauppiasyhdistyksen johtokunnan jäsenenä vuodesta 1921, Suomen kirjakauppakoulun johtokunnan jäsenenä ja opettajana 1923–1952, Kirjapalvelun johtokunnan varapuheenjohtajana vuodesta 1948 sekä Suomen kirjakauppalehden toimittajana 1921–1932 ja Kirjakauppias-lehden päätoimittajana 1933–1941. Suomen sisällissodan jälkeen hän toimi Satakunnan sotilaspiiriesikunnan rahaston- ja taloudenhoitajana vuonna 1918. Stenberg julkaisi Suomen kirjakauppahistoriaa käsitteleviä tutkimuksia ja teoksia.

## Julkaisuja
Nimellä *A. W. Stenberg*:
* *Suomen kirjakauppiaita - Finlands bokhandlare : kokoelma elämäkerrallisia tietoja Suomen entisistä ja nykyisistä kirjankustantajista, kirjakauppiaista ja libristeistä*. Suomen kirjakaupan keskusjärjestö - WSOY 1923, Gideon Gyllenbergin kanssa
* *Kirjakauppahistoriallinen pakina Helsingin kirjakauppiaista ja kirjakaupoista v. 1675-1900*. Helsinki 1931
* *Suomen kaupunkikirjakauppojen matrikkeli 1936*; toim. A. W. Stenberg. Suomen kirjakauppiasyhdistys, Helsinki 1936
* *Boklådor och bokhandlare i Helsingfors, Borgå och Viborg*. Söderström, Helsingfors 1942, suomeksi nimellä *Kirjakauppoja ja kirjakauppiaita Helsingissä, Porvoossa ja Viipurissa*. Otava 1943
* *Nuorille libristeille*. WSOY 1947
* *Kirjakaupan ikkunanäyttelyt: näkökohtia ja ohjeita*. WSOY 1950
* *Om bokhandelsprivilegier anhålles: utdrag ur finländsk bokhandelskrönika*. Söderström, Helsingfors 1962
* *Suomen ensimmäisiä kirjakauppiaita*, Tammi 1962

## Lähteet

## Aiheesta muualla
* A. W. Stenberg : Aleksis Kiven lempilapsi, Suomen Kuvalehti, 06.10.1928, nro 41, s. 21, Kansalliskirjaston digitaaliset aineistot
The Woman in the Window (vuoden 2021 elokuva)

**The Woman in the Window** on vuonna 2021 ensi-iltansa saanut psykologinen jännityselokuva, jonka on ohjannut Joe Wright ja käsikirjoittanut Tracy Letts. Se perustuu vuonna 2018 julkaistuun samannimiseen romaaniin. Elokuvan pääosia esittävät Amy Adams, Gary Oldman, Anthony Mackie, Fred Hechinger, Wyatt Russell, Brian Tyree Henry, Jennifer Jason Leigh, ja Julianne Moore.

## Näyttelijät

## Aiheesta muualla
*
Bratislava Capitals

**Bratislava Capitals** on slovakialainen, Bratislavasta kotoisin oleva jääkiekkoseura. Kotiottelunsa se pelaa 10&nbsp;000 katsojan Ondrej Nepela Arenassa. Seura on perustettu 2015 ja se pelaa Itävallan monikansallisessa IceHL-liigassa.

Ennen siirtymistä Itävallan IceHL-liigaan joukkue on pelannut Slovakia toiseksi ja kolmanneksi korkeimmilla sarjatasoilla.

## Historia
### Kausi 2021-22

30. lokakuuta 2021 pelatussa runkosarjaottelussa Bratislava Capitalsin hyökkääjä Boris Sádecký sai kesken ottelun sydänkohtauksen ja lyyhistyi jäänpintaan. Sádecký saatiin elvytettyä jäällä josta hänet toimitettiin sairaalahoitoon. Sádecký menehtyi 3. marraskuuta sairaalassa.  Vain kaksi päivää myöhemmin Bratislava Capitalsin varatoimitusjohtaja ja General Manager Dusan Pasek Jr teki itsemurhan.  Pasek Jr:n jättämässä jäähyväiskirjeessä hän syytti itseään Sádeckýn kuolemasta.  Sádecký oli ennen kauden alkua valittanut ettei tunne olevansa terve ja olisi halunnut mennä lääkäriin, mutta Pasek Jr oli kieltänyt tämän ja pakottanut Sádeckýn pelaamaan.

Kuolemien johdosta Bratislava Capitalsin organisaatio päätti jättää kauden 2021-22 kesken ja luopua sarjapaikastaan. 

## Joukkue kaudella 2021–2022

### Joukkueenjohto
* **Päävalmentaja:** Peter Draisaitl 
* **Apuvalmentaja:** Jiří Štolc 
* **Maalivahtivalmentaja:** František Kučera 
* **Fysiikkavalmentaja:** Ján Kovačič 
* **Puheenjohtaja:** Ivo Ďurkovič 
* **Urheilutoimenjohtaja:** Rostislav Dočekal 

*Lähde: EliteProspects*

## Lähteet

## Aiheesta muualla
* Seuran kotisivut
Hillary Rodham Clinton (dokumentti)

**Hillary Rodham Clinton** (*Hillary*) on Nanette Bursteinin ohjaama dokumenttisarja Hillary Clintonista. Neliosainen dokumentti sai ensi-iltansa elokuvamuodossa Sundancen elokuvajuhlilla 25. tammikuuta 2020.

Jaksot julkaistiin Hulu-suoratoistopalvelussa 6. maaliskuuta 2020. Suomessa Yle TV1 esitti jaksot torstaisin 4.–25. kesäkuuta 2020 ja Yle Areenassa 1. kesäkuuta 2020.

## Juoni
Dokumentissa käydään läpi Hillary Clintonin elämää ja uraa, muun muassa lapsuutta, oikeustieteen opintoja Yalen yliopistossa, tutustumista Bill Clintoniin sekä aikaa Arkansasin ja myöhemmin Yhdysvaltain ensimmäisenä naisena. Vuonna 2000 Clinton valittiin Yhdysvaltain senaattiin, hän oli Yhdysvaltain ulkoministeri presidentti Barack Obaman ensimmäisellä kaudella ja hänet valittiin demokraattipuolueen presidenttiehdokkaaksi vuoden 2016 vaaleissa.

Dokumenttiin on haastateltu Hillary Clintonia, hänen aviomiestään Bill Clintonia sekä Clintonin tunteneita ja hänen kanssaan työskennelleitä ihmisiä. Dokumentti ei etene aivan kronologisesti, vaan keskiössä on vuoden 2016 presidentinvaalikampanja.

## Jaksot

## Lähteet

## Aiheesta muualla
* 
* Ylen sivut dokumentille
Paavo Pesusieni (1. tuotantokausi)

**Paavo Pesusienen** ensimmäinen tuotantokausi esitettiin 1. toukokuuta 1999 – 3. maaliskuuta 2001. Kausi sisältää kaksikymmentä jaksoa.

Suomessa sarja esitettiin Nelosella 21. elokuuta 2003 alkaen alkuperäisellä kielellä. Suomenkielinen versio esitettiin Nickelodeon -kanavalla 2007 alkaen. Tämä kausi nähtiin ensimmäisen kerran tuotantokoodin loppuosan numeroiden mukaisessa järjestyksessä, vaikka Yhdysvalloissa jaksojen järjestystä verrattuna tuotantokoodiin oli sekoitettu.

## Jaksoluettelo
Paavo Pesusieni (2. tuotantokausi)

**Paavo Pesusienen** toinen tuotantokausi esitettiin 20. lokakuuta 2000 – 26. heinäkuuta 2003. Kausi sisältää 20 jaksoa, joista jaksoista on tehty 39 segmenttiä.

## Jaksoluettelo
Paavo Pesusieni (3. tuotantokausi)

**Paavo Pesusienen** kolmas tuotantokausi esitettiin 5. lokakuuta 2001 – 11. lokakuuta 2004. Kausi sisältää 20 jaksoa, joissa on 37 segmenttiä.

Tuotantokauden oli suunniteltu olevan viimeinen, mutta elokuvan suosion myötä sarjaa päätettiin jatkaa neljännelle kaudelle. 

## Jaksoluettelo
Alexander Kaufmann

**Alexander Kaufmann** (1817–1893) oli saksalainen runoilija. Hän oli Reinin provinssin lempirunoilija, jonka runot uhkuvat syvää tunnetta, raikkautta ja elämäniloa. Kaufmannin runokokoelmat ovat *Gedichte* (1852), *Mainsagen* (1853) ja *Unter den Reben* (1871). Lisäksi hän on julkaissut teoksen *Der Gartenbau im Mittelalter und Während der Periode der Renaissance* (1892) ja vielä puolisonsa Mathilde Kaufmannin ja Georg Friedrich Daumerin kanssa teoksen *Mythoterpe, ein Mythen-, Sagen- und Legendenbuch* (1858).

## Lähteet

## Aiheesta muualla
Casteltermini

**Casteltermini** on kunta  Agrigenton maakunnassa Italiassa Sisilian alueella noin 99&nbsp;kilometriä Palermosta kaakkoon ja noin 30&nbsp;kilometriä Agrigentosta koilliseen. Sen pinta-ala on noin 99&nbsp;km² ja väkiluku 8400 vuonna 2011.

Castelterminin kirkko on rakennettu vuonna 1629. Siellä on Diego Velázquezin maalauksia.

## Lähteet
Hughes Airwestin lento 706

**Hughes Airwestin lento 706** oli Hughes Airwestin Yhdysvaltain sisäinen reittilento Los Angelesista Salt Lake Cityn, Boisen, Lewistonin, Pascon ja Yakiman kautta Seattleen. Lennolla 6. kesäkuuta 1971 käytetty Douglas DC-9-31 törmäsi Kalifornian San Gabriel -vuorten yllä Yhdysvaltain merijalkaväen McDonnell Douglas F-4B Phantom II -hävittäjälentokoneeseen ja syöksyi maahan. Lennolla oli 44 matkustajaa ja viisi miehistön jäsentä, jotka kaikki kuolivat maahansyöksyssä. Hävittäjässä olleesta kahdesta miehistön jäsenestä toinen kuoli ja toinen pelastautui heittoistuimella. Yksi surmansa saaneista oli Hughes Airwestillä vuodesta 1967 työskennellyt suomalainen lentoemäntä Katri-Helena Koskimies, joka oli syntynyt Vaasassa 1940.

Onnettomuuden välittömäksi syyksi todettiin se, etteivät koneiden miehistöt pitäneet tarvittavaa etäisyyttä toisiinsa. Tutkintalautakunta kuitenkin totesi, että käytännössä miehistöjen mahdollisuudet vaaratilanteen havaitsemiseen, arviointiin ja välttämiseen olivat vähäiset. Onnettomuuden syntyyn vaikuttaneiksi tekijöiksi lautakunta nimesi koneiden suuren keskinäisen lähestymisnopeuden, mittarilento- ja näkölentoliikenteen kulkemisen samalla alueella sekä sen, ettei hävittäjän miehistö pyytänyt lennonjohdolta tutkaseurantaa, mikä johtui osaltaan hävittäjän rikkinäisestä transponderista.

## Lähteet
Jaakko Heikkinen

**Jaakko Heikkinen** on suomalainen uransa lopettanut pesäpalloilija. Heikkinen pelasi Superpesistä kaudet 2003-2015. Hänen seuransa olivat Puijon Pesis, Sotkamon Jymy, Joensuun Maila ja Jyväskylän Kiri. Sotkamon Jymyssä pelatessaan Heikkinen saavutti kaksi SM-kultaa, kaksi SM-hopeaa ja yhden SM-pronssin.  Heikkinen on palkittu urallaan parhaan ulkopelaajan Kultainen räpylä-palkinnolla. Hän pelasi ulkokentällä polttolinjassa.

Heikkinen pelasi urallaan 302 Superpesiksen runkosarjaottelua. Näissä hän löi viisi kunnaria ja 118 tavallista juoksua, toi 47 juoksua ja keräsi 544 kärkilyöntiä. Heikkinen pelasi urallaan 101 Superpesiksen ylempää pudotuspeliottelua. Näissä hän löi 24 tavallista juoksua, toi 11 juoksua ja keräsi 111 kärkilyöntiä. Heikkinen pelasi urallaan 12 Superpesiksen alempaa pudotuspeliottelua. Näissä hän löi yhden kunnarin ja 15 tavallista juoksua, toi 11 juoksua ja keräsi 41 kärkilyöntiä. Heikkinen pelasi urallaan kahdeksan Superpesiksen karsintasarjan ottelua. Näissä hän löi yhdeksän juoksua, toi seitsemän juoksua ja keräsi 22 kärkilyöntiä.

## Lähteet
Serravalle

**Serravalle** on useiden italiankielisten paikkojen nimi:

## Kuntia ja kaupunkeja
* Serravalle, kunta San Marinossa
* Serravalle, kunta Sveitsin Ticinossa
* Serravalle a Po, kunta Italian Lombardiassa, Mantovan maakunnassa
* Serravalle di Chienti, kunta Italian Marchessa, Maceratan maakunnassa
* Serravalle Langhe, kunta Italian Piemontessa, Cuneon maakunnassa
* Serravalle Pistoiese, kaupunki Italian Toscanassa, Pistoian maakunnassa
* Serravalle Scrivia, kaupunki Italian Piemontessa, Alessandian maakunnassa
* Serravalle Sesia, kunta Italian Piemontessa, Vercellin maakunnassa.
Hamptonin piirikunta

**Hamptonin piirikunta** () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 19&nbsp;222 vuonna 2019. Piirikunnan hallintokeskus on Hamptonin kaupunki. Piirikunta perustettiin vuonna 1878.

## Lähteet

## Aiheesta muualla
Venäjän imperialistiliike

**Venäjän keisarillinen liike** (, lyhenne **RID**) on venäläinen äärikansallismielinen puolisotilaallinen järjestö. Se kannattaa valkoista ylivaltaa ja pyrkii palauttamaan tsaarinvallan. Liikettä johtaa Stanislav Vorobjev.

## Ideologia
Venäjän keisarillinen liike kannattaa venäläisyyttä, itsevaltaisuutta ja ortodoksikirkkoa. Venäjän keisrsarillinen liike vastustaa voimakkaasti juutalaisia, muita rotuja kuin valkoiset ja seksuaalivähemmistöjä. Järjestö pohjaa nationalistis-mystisen arvomaailmansa tsaarinaikaiseen Venäjään ja juutalaisvastaisiin mustiin sotnioihin. Toisin kuin monet muut venäläiset nationalistijärjestöt, se ei ole erityisen Kreml-myönteinen. Tämä johtunee siitä, että nykyinen Venäjän presidentti Vladimir Putin on pyrkinyt esittämään neuvostojohtaja Josif Stalinin hyvässä valossa.

## Puolisotilaallinen toiminta
Järjestö perusti vuonna 2008 Pietariin puolisotilaallisen koulutuskeskuksen nimeltä Keisarillinen legioona. Legioonan Partizan-keskuksen koulutuksessa on kova kuri. Legioonan sotilaita ja muita Partizan-keskuksen kouluttamia on taistellut muun muassa Itä-Ukrainassa, Syyriassa ja Libyassa. Järjestö on tukenut läntisiä uusnatsijärjestöjä kouluttamalla ja rahalla. Ruotsalaiset järjestön kouluttamat uusnatsit ovat tehneet maassaan pommi-iskuja.

Koulutuskeskuksessa on koulutettu myös joitain suomalaisia uusnatseja. Koulutettuja ulkomaisia on mennyt Itä-Ukrainan sotaan. Yhdysvallat julisti liikkeen vuonna 2020 terroristijärjestöksi. Koulutettuja Itä-Ukrainan sotaa varten ovat rekrytoineet Suomessa muun muassa Johan Bäckman ja Janus Putkonen.

## Lähteet
Juho Hietanen

**Juho Hietanen** (30. kesäkuuta 1879 Uusikirkko – 15. joulukuuta 1954 Helsinki) oli suomalainen talousneuvos, vähittäiskauppa-alan vaikuttaja ja Karjalan Liiton puheenjohtaja.

Juho Hietasen vanhemmat olivat puutarhuri, kauppias Salomon Hietanen ja Amalia Balk ja puoliso vuodesta 1909 Alexandra (Sanni) Siilin. Hietanen kävi kansa- ja kauppakoulun ja toimi kauppiaana ja maanviljelijänä Uudellakirkolla 1905–1936.  Hän oli Juho Hietanen -yhtiön toimitusjohtaja 1936–1954, Halilan parantolan taloudenhoitaja 1918–1940 ja Lapinlahden sairaalan 1941–1947. Uudenkirkon kunnanvaltuuston jäsen Hietanen oli 1909–1943 ja  puheenjohtaja 1925–1943. Hietanen oli ensin vuonna 1906 perustamassa Itä-Suomen Maakauppiasyhdistystä ja sitten sen edustajana vuonna 1912 perustamassa Suomen Maakauppiasliittoa. Hän toimi Vähittäiskauppiaisliiton puheenjohtajana 1925–1954 ja oli Savo-Karjalan tukkuliikkeen hallituksen puheenjohtaja vuodesta 1914. Karjalan Liiton ensimmäisenä puheenjohtajana Hietanen toimi 1940–1946 ja oli presidentin valitsijamies vuonna 1925. Hän sai taloustirehtöörin arvonimen 1929 ja talousneuvoksen 1938.

Kauppaneuvos Eino Hietanen oli Juho Hietasen poika.

## Lähteet
Ivana

**Ivana** on naisen etunimi. Se on venäläisperäisen Ivan-miehennimen feminiininen vastine.

Digi- ja väestötietoviraston etunimitilastojen mukaan Suomessa on kesäkuuhun 2020 mennessä ollut noin sata Ivana-nimistä naista. 

## Tunnettuja Ivanoja
*Ivana Andrés (s. 1994), espanjalainen jalkapalloilija
*Ivana Baquero (s. 1994), espanjalainen näyttelijä
*Ivana Brkljačić (s. 1983), kroatialainen moukarinheittäjä
*Ivana Brlić-Mažuranić (1874–1938), kroatialainen lastenkirjailija
*Ivana Janečková (s. 1984), tšekkiläinen maastohiihtäjä
*Ivana Jorović (s. 1997), serbialainen tennispelaaja
*Ivana Kobilca (1861–1926), slovenialainen taidemaalari
*Ivana Maksimović (s. 1990), serbialainen ampuja ja olympiamitalisti
*Ivana Miličević (s. 1974), jugoslavialaissyntyinen yhdysvaltalainen näyttelijä ja malli
*Ivana Nikolić (s. 1995), serbialainen laulaja ja tanssija
*Ivana Stefanović (s. 1948), serbialainen säveltäjä ja kirjailija
*Ivana Trump (1949–2022), tšekkoslovakialaissyntyinen yhdysvaltalainen liikenainen
*Ivana Marie Trump, *Ivanka Trump* (s. 1981), Yhdysvaltain presidentin Donald Trumpin tytär
*Ivana Vuleta (o.s. Španović, s. 1990), serbialainen pituushyppääjä, pikajuoksija ja olympiamitalisti

## Ivana-nimi muissa yhteyksissä
*Ivana Helsinki, suomalainen vaatemerkki

## Lähteet

## Aiheesta muualla
Aino Sirje

**Aino Sirje** (s. 1988 tai 1989) on suomalainen näyttelijä. Hän on näytellyt useissa espanjalaisissa lyhytelokuvissa sekä muutamassa elokuvassa. Suomen televisiossa hänet on nähty sivuroolissa Ylen *[[Suden hetki (televisiosarja)|Suden hetki]]* -sarjassa sekä keskeisessä roolissa MTV:n *[[Rantabaari]]*-saippuasarjassa. Sirje kilpailee keväällä 2021 esitettävän *[[Myyrä (televisiosarja)|Myyrä]]*-ohjelman toisella tuotantokaudella.

Näyttelijäksi Sirje on valmistunut barcelonalaisesta koulusta.
__NOTOC__
## Filmografia
### Elokuvat

### Televisiosarjat

## Lähteet

## Aiheesta muualla
* Aino Sirjen kotisivut 
* 
* Aino Sirjen profiili Näyttelijäliiton sivuilla
Frami

**Frami** on Seinäjoen Jouppilassa sijaitseva teknologiapuisto. Frami on kaupungin yritysten, korkeakoulutuksen ja yliopistollisen tutkimuksen keskittymä. Framin alueella työskentelee yli 1000 yritysten ja organisaatioiden työntekijää sekä noin 5000 opiskelijaa. Framin kokous- ja kongressikeskuksessa järjestetään vuosittain yli 800 tilaisuutta.

Framin alue koostuu seitsemästä rakennuksesta. Ensimmäiset A-, B- ja C-osat ovat arkkitehti Arto Sipisen suunnitelemia ja valmistuivat vuosina 2001–2003. D-osa valmistui vuosina 2008–2009 ja Seinäjoen ammattikorkeakoulun päärakennuksena toimiva F-rakennus valmistui vuonna 2013.

Alun perin teknologiapuiston nimi oli Seinäjoen teknologiakeskus Oy. Vuonna 2010 yhtiö otti käyttöön alueen rakennuksista tutuksi tulleen Frami Oy -nimen. Vuonna 2010 Framin tehtäväksi tuli teknologisen kehitystyön ohella laajemmin liiketoiminnan ja Seinäjoen seudun kehittäminen.  

## Lähteet
Vanhakäärmeet

**Vanhakäärmeet** eli **kynsikäärmeet** (Henophidia) on käärmeiden kladi, joka yhdessä uuskäärmeiden (Caenophidia) kanssa muodostaa ryhmän Afrophidia. Toisin kuin uuskäärmeillä, vanhakäärmeillä on säilynyt useita alkukantaisia piirteitä. Niillä on jäljellä lantiosta ja takaraajoista kannusmaiset surkastumat, ja niillä on kaksi keuhkoa yhden sijaan. Niillä on myös ylimääräinen *coronoideus*-luu alaleuassa, jollaista uuskäärmeillä ei ole. Vanhakäärmeillä ei ole päässä samanlaista levykuviota kuin uuskäärmeillä, ja niiden vatsalevyt ovat uuskäärmeiden levyjä pienempiä, eivätkä ulotu yhtä kauas sivuille.

## Luokittelu
Vanhakäärmeiden luokittelu:

* Kladi: **Vanhakäärmeet** (Henophidia)
** Yläheimo: Uropeltoidea
*** Heimo: Anomochilidae
*** Heimo: Cylindrophiidae
*** Heimo: Kilpipyrstökäärmeet (Uropeltidae)
** Kladi: Constrictores
*** Yläheimo: Booidea
**** Heimo: Boakäärmeet (Boidae)
*** Yläheimo: Pythonoidea
**** Heimo: Meksikonkaivupytonit (Loxocemidae)
**** Heimo: Pytonkäärmeet (Pythonidae)
**** Heimo: Välkekäärmeet (Xenopeltidae)
*** Heimo: Roundislandinboat (Bolyeriidae)
*** Heimo: Xenophidiidae

## Lähteet
Aloisia Kirschner

**Aloisia** (**Lola**) **Kirschner**, kirjailijanimi **Ossip Schubin**, (1854–1934) oli tšekkiläis-itävaltalainen kirjailija. Hänen isänsä oli tilanomistaja, hänen sisarensa taidemaalari Marie Kirschner. Hän julkaisi salanimellä Ossip Schubin romaaneja, joissa hän kuvasi etupäässä itävaltalaisia sotilas- ja aatelispiirejä sekä sitä kansainvälistä seuraa, johon hän tutustui oleskellessaan äitinsä ja sisarensa kanssa Wienissä, Roomassa, Pariisissa, Brysselissä ja Monte Carlossa. Hän kirjoitti teoksensa taitavaan ja loisteliaaseen, mutta samalla hyvin maneerimaiseen tyyliin. Kirschnerin novelleista ja romaaneista mainittavia ovat esimerkiksi *Ehre* (1882), *Mal’ occhio* (1884), *Gloria victis* (1885), *Asbein* (1888), *Boris Lensky* (edellisen jatko, 1889, kirjailijan merkittävin teos), *Ein müdes Herz* (1892), *Finis Poloniæ* (1893), *Gebrochene Flügel* (1894), *Maximum* (1896), *Vollmondzauber* (1899), *Slawische Liebe* (1900), *Refugium peccatorum* (1903).

## Suomennetut teokset
; nimellä Ossip Schubin
* *Asbein : kuvaelmia taiturin elämästä*. Wiipuri : Kurikka, 1889.

## Lähteet

## Aiheesta muualla
Syngnathinae

**Syngnathinae** on yksi merineulojen (Syngnathidae) kalaheimon alaheimoista. Siihen kuuluvat seuraavat 48 sukua:

* *[[Acentronura]]*
* *[[Amphelikturus]]*
* *[[Anarchopterus]]*
* *[[Apterygocampus]]*
* *[[Bhanotia]]*
* *[[Bryx]]*
* *[[Bulbonaricus]]*
* *[[Campichthys]]*
* *[[Corythoichthys]]*
* *[[Cosmocampus]]*
* *[[Cylix (suku)|Cylix]]*
* *[[Doryichthys]]*
* *[[Enneacampus]]*
* *[[Festucalex]]*
* *[[Filicampus]]*
* *[[Halicampus]]*
* *[[Haliichthys]]*
* *[[Hippichthys]]*
* *[[Hippocampus]]*
* *[[Histiogamphelus]]*
* *[[Hypselognathus]]*
* *[[Ichthyocampus]]*
* *[[Idiotropiscis]]*
* *[[Kaupus]]*
* *[[Kimblaeus]]*
* *[[Kyonemichthys]]*
* *[[Leptonotus]]*
* *[[Lissocampus]]*
* *[[Lophocampus]]*
* *[[Micrognathus]]*
* *[[Minyichthys]]*
* *[[Mitotichthys]]*
* *[[Nannocampus]]*
* *[[Notiocampus]]*
* *[[Penetopteryx]]*
* *[[Phoxocampus]]*
* *[[Phycodurus]]*
* *[[Phyllopteryx]]*
* *[[Pseudophallus]]*
* *[[Pugnaso]]*
* *[[Siokunichthys]]*
* *[[Solegnathus]]*
* *[[Stigmatopora]]*
* *[[Stipecampus]]*
* *[[Syngnathoides]]*
* *[[Syngnathus]]*
* *[[Trachyrhamphus]]*
* *[[Urocampus]]*

## Lähteet
Kolmosen kausi 2020

**Kolmosen kausi 2020** on Suomen jalkapallon neljänneksi korkein sarjataso, Lohkovoittajat nousevat  Kakkoseen kaudeksi 2021.

## Lohkojen sarjataulukot
### Etelä-Suomi
#### Lohko 1

#### Lohko 2

### Itä-Suomi
#### Lohko AC

#### Lohko B

### Länsi-Suomi
#### Lohko A

#### Lohko B

#### Lohko C

### Pohjois-Suomi
#### Lohko 1

### Karsinta Kakkoseen
#### Lohko 1

#### Lohko 2

#### Lohko 3
Myyränportaat

**Myyränportaat** (*Diplazium*) on hiirenporraskasvien (Athyriaceae) heimoon kuuluva saniaissuku. Aiemmin myyränportaat on sijoitettu laajempaan kiviyrttikasvien (Woodsiaceae) heimoon tai vielä laajempaan kallioimarrekasvien (Polypodiaceae) heimoon.

Myyränportaiden sukuun kuuluu ainakin 200 lajia, mahdollisesti jopa noin 700 lajia. Suvun lajeista Suomessa ja Ruotsissa tavataan ainoastaan myyränporrasta eli taigamyyränporrasta (*Diplazium sibiricum*), joka on aiemmin sijoitettu myös hiirenportaiden (*Athyrium*) sukuun.

Myyränportaat ovat suurikokoisia saniaisia, joilla on suikertava ja haarova juurakko. Lehdet kasvavat yksittäin, ja lehtiruoti on suunnilleen yhtä pitkä kuin lehtilapa. Lehtiruoti on alaosistaan tummasuomuinen. Lehtilapa on yleismuodoltaan leveän kolmiomainen ja kaksi kertaa parilehdykkäinen. Lehdykät ovat myös yleismuodoltaan kolmiomaisia. Lehtien alapinnoilla on pääsuonien kohdilla karvoitusta. Itiöpesäkkeet ovat pieniä sekä hieman pitkulaisia. Katesuomut ovat mitättömän pieniä.

## Lajeja
* *[[australianmyyränporras|Diplazium australe]]* – australianmyyränporras
* *[[Diplazium caudatum]]* – varjomyyränporras
* *[[Diplazium costale]]*
* *[[salaattimyyränporras|Diplazium esculentum]]* – salaattimyyränporras
* *[[Diplazium fadyenii]]*
* *[[Diplazium grandifolium]]*
* *[[Diplazium macrophyllum]]*
* *[[Diplazium molokaiense]]*
* *[[Diplazium plantaginifolium]]*
* *[[Diplazium proliferum]]*
* *[[Diplazium radicans]]*
* *[[myyränporras|Diplazium sibiricum]]* – myyränporras eli taigamyyränporras
* *[[Diplazium striatum]]*

## Lähteet

## Aiheesta muualla
* Suomen Lajitietokeskus: Myyränportaat (''Diplazium'')
* ITIS: ''Diplazium'' 
* United States Department of Agriculture (USDA): ''Diplazium'' 
* Flora of China: ''Diplazium''
Suklaakaniinikala

**Suklaakaniinikala** (*Siganus luridus*) on kaniinikalojen (Siganidae) heimoon kuuluva merivesissä elävä kalalaji.

## Koko ja ulkonäkö

Suklaakaniinikala kasvaa yleensä noin 20 senttimetrin mittaiseksi ja korkeintaan 30 senttimetrin mittaiseksi. Selkäevässä on 13–14 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Suklaakaniinikalan väritys on hyvin vaihtelevaa. Yleensä laji on joko tumman- tai vaaleanruskea. Kylkiviivan yläpuoli on tummempi kuin alapuoli.

## Levinneisyys ja elinympäristö
Suklaakaniinikalaa tavataan Afrikasta, Aasiasta ja Euroopasta. Lajin elinympäristöä ovat pääasiassa matalat rannikot ja koralliriutat. Kansainvälinen luonnonsuojeluliitto IUCN on luokitellut suklaakaniinikalan elinvoimaiseksi lajiksi.

## Ravinto ja elintavat
Suklaakaniinikala käyttää ravinnokseen leviä ja joskus myös muita vesikasveja sekä kasvi- ja eläinplanktonia. Laji elää pienissä, joskus vain 3–4 yksilön parvissa noin 2–40 metrin syvyydessä. Suklaakaniinikala saavuttaa sukukypsyyden keskimäärin 14,2 senttimetrin mittaisena.

## Lähteet
Kuniwatsukia

***Kuniwatsukia*** on hiirenporraskasvien (Athyriaceae) heimoon kuvattu saniaissuku. Sukuun kuuluu vain yksi laji: *[[Kuniwatsukia cuspidata]]*. Nykyisin on tosin esitetty, että *Kuniwatsukia*-suku olisi osa keijunportaiden (*Anisocampium*) sukua ja tulisi sisällyttää siihen. *Kuniwatsukia cuspidata* olisi siis samaa lajia kuin *[[Anisocampium cuspidatum]]*. *Kuniwatsukia* luokitellaan myös hiirenportaiden (*Athyrium*) synonyymiksi.

## Lähteet
Marjo Tiirikka

**Marjo Tiirikka** (o.s. Kaipiainen) on suomalainen toimittaja ja tietokirjailija.

Pieksämäellä syntynyt Tiirikka asui osan lapsuudestaan Namibiassa, missä hänen vanhempansa toimivat lähetystyössä, opettaen Paulinumin pappisseminaarissa Otjimbingwessa vuosina 1969–1975. Koulua Tiirikka kävi Swakopmundissa, paikallisessa suomalaisessa koulussa vuosina 1973–1975.

Tiirikka on julkaissut tietokirjat Suomenlinnasta yhdessä Ida Lindströmin kanssa (2016) sekä yksin kirjan Heljä Liukko-Sundströmistä (2018).

## Teokset
*
*

## Lähteet
KD-naiset

**KD-naiset** (yhdistysrekisterissä **Suomen Kristillisdemokraattiset (KD) Naiset ry**) on vuonna 1973 perustettu Suomen Kristillisdemokraattien naisjärjestö. KD-naisten tehtävänä on vaikuttaa poliittisesti naisten tasa-arvoisen aseman vahvistamiseen ja ihmisarvon kunnioittamiseen. KD-naiset kertoo rohkaisevansa naisia eri elämänalueilta yhteiskunnallisen vaikuttamisen pariin. KD-naiset on 13 naispiirin kattojärjestö.

KD-naiset kertoo toimintansa lähtökohdaksi lähimmäisistä välittämisen. Erityisenä painopisteenä järjestö mainitsee kansalaisten hyvinvoinnin edistämisen ja riittävien peruspalvelujen turvaamisen. KD-naiset keskittyy ajankohtaisissa kannanotoissaan perhettä, lapsia, naisia, vammaisia ja vanhuksia sekä heikossa asemassa olevien asioihin.

## Historia
KD-naiset perustettiin Tampereella 4. marraskuuta 1973 nimellä **Suomen Kristillisen Liiton Naiset**. Järjestö perustettiin puolueen piiritasoisten naisosastojen kattojärjestöksi ja perustava kokous pidettiin Hotelli Emmauksessa. Liiton perustamishanketta veti Leena Finnilä, josta tuli yhdistyksen ensimmäinen puheenjohtaja. Ensimmäisen toimintavuoden aikana järjestö kasvoi viidestä naisosastosta niin, että puolueen naisosasto löytyi jokaisesta 15 vaalipiiristä. Naistoiminnan järjestäytymiseen vaikutti erityisesti valtion budjettirahoitus.

Vuoden 1976 kunnallisvaaleissa puolueen kannatus nousi merkittävästi. Naisjärjestö koulutti tuoreita naisvaltuutettuja eri puolilla maata opettaen heille kokoustekniikkaa ja perehdytti toimijoita kunnallispolitiikkaan. Muihin puolueeseen verrattuna, kristillisdemokraattien naisvaltuutettujen osuus on ollut 1970-luvulta lähtien joko suurin tai toiseksi suurin. Ensimmäiset naiskansanedustajat puolue sai vuonna 1975, kun Ulla Järvilehto ja Impi Muroma valittiin eduskuntaan. Muroma toimi myös naisjärjestön puheenjohtajana vuosina 1976–1981.

2000-luvulla KD-naisten yhteistyö tiivistyi Baltian maiden sisarpuolueiden naisjärjestöjen kesken. Vuosituhannen vaihteessa järjestöllä oli ulkoasiainministeriön tukema hanke Liettuassa, jolla tuettiin tyttöjen vastaanottokodin käynnistämistä ja koulutettiin naisia moniammatilliseen lastensuojelutyöhön.

## Puheenjohtajat
* 1973–1975: Leena Finnilä
* 1976–1981: Impi Muroma
* 1995–2007: Leena Rauhala
* 2008–2013: Marika Visakorpi 
* 2014–2015: Marja-Leena Kemppainen
* 2016–2021: Tiina Tuomela
* 2022–2023: Sari Kumin (eronnut tehtävästä ja puolueesta)
* 2024–2025: Leena Askeli

## Lähteet
* 

### Viitteet
Just Dance 2014

**Just Dance 2014** on Ubisoft Parisin kehittämä ja Ubisoftin julkaisema *[[Just Dance (pelisarja)|Just Dance]]* -sarjan tanssipeli Wiille, Wii U:lle, PlayStation 3:lle, PlayStation 4:lle, Xbox 360:lle ja Xbox Onelle. Se julkistettiin Ubisoftin lehdistötilaisuudessa Electronic Entertainment Expo 2013 -tapahtumassa ja julkaistiin saman vuoden lokakuussa.

*Just Dance 2014* oli sarjan ensimmäinen peli, jossa oli mukana World Dance Floor -verkkomoninpeli. Ubisoft lopetti pelin verkkosisältöjen tukemisen 19. marraskuuta 2018, minkä jälkeen World Dance Floor ei ole enää käytettävissä.

## Kappaleet

## Huomautukset

## Lähteet
Helsinki Folk Festival

**Helsinki Folk Festival** oli Espoon Sandvikissa helluntaina 29.–30.5.1966 järjestetty folk-musiikin festivaali. Kyseessä oli kautta aikojen ensimmäinen Suomessa järjestetty populaarimusiikin festivaali. Ensimmäinen Pori Jazz -festivaali järjestettiin samana vuonna, mutta vasta kesällä. Ensimmäinen Ruisrock järjestettiin vasta neljä vuotta myöhemmin.

Festivaalin järjestäjiin kuului Juhani “Jussi” Joutsenniemi, joka oli yhtyeensä Hootenanny Trion kanssa kiertänyt Englannin folk-festivaalella yhdessä Guldgurkorna-yhtyeen ja Anki Lindqvistin kanssa ja todennut, että jotain samanlaista pitäisi järjestää myös Suomessa. Joutsenniemi oli jo jonkin aikaa pyörittänyt folk-musiikin klubia muun muassa Munkkiniemessä. Munkkiniemen yhteiskoulussa oli myös innokkaita tapahtumanjärjestäjiä, joilla oli kokemusta. Festivaalien paikan, Espoon Sandvikin, keksi Sinikka Sokka. Hänen tuolloisen seurustelukumppaninsa isä vuokrasi Sandvikin kalastajakylää perheensä kesänviettopaikaksi. Sokan ehdotuksesta festivaali päätettiin järjestää siellä. Sokan oma yhtye, Sinkat tuli olemaan mukana esiintyjien luettelossa.

Sandvikia ei enää kartoista löydy. Paikka kuitenkin sijaitsi jossain Soukan ja Espoonlahden rajamailla, nykyisen Ristinniementien tienoilla. Paikalla ei ollut mitään rakenteita kuten katettua esiintymislavaa tai katsomoa. Yleisöä yöpyi alueella olleissa pienissä rakennuksissa. Kuljetus alueelle oli järjestetty Kampintorilta tilausbusseilla.

Festivaalin pääesiintyjäksi saatiin Buffy Sainte-Marie, jonka matkat ja esiintymisen kustansi Yle, joka myös taltioi festivaalin. Jostain syystä Yle ei hoitanut Sainte-Marien kuljetuksia, vaan hänet haki Seutulan lentokentältä joulupukkina tunnettu Timo Pakkanen. Sainte-Marie tunnettiin tuolloin kappaleestaan “Universal Soldier”, joka Hector oli levyttänyt nimellä “Palkkasoturi” ja joka hänen versionaan oli aiemmin samana vuonna noussut Suomessa listojen kärkeen. Sainte-Marie tiesi Hectorin versiosta ja mainitsi sen spiikeissään.

Päätöskonsertissa esiintyivät seuraavat yhtyeet ja artistit:

*Buffy Sainte-Marie (USA)
*Hootenanny Trio
*Hector
*Päivi Paunu
*Sinkat
*Finn Trio
*Guldgurkorna
*Anki
*Jukka Kuoppamäki
*Three Voices
*Pirkan neidot
*Pokelat
*Seurasaaren pelimannit
*Gregory Allan Fitzpatrick (USA)

Joutsenniemi muistelee tapahtumaa seuraavasti:

Sää suosi festivaalia siinä mielessä, että sadesää vältettiin. Lämpötila kuitenkin oli alle kymmenen asteen. Englannista saatujen vaikutteiden myötä ohjelmassa oli muutakin kuin keikkoja, mm. työpajoja, keskustelutilaisuuksia ja yhteislaulua. Pertti Reponen opetti banjonsoittoa ja Erkki Alakönni piti esitelmän kansanmusiikista.

## Viitteet

## Aiheesta muualla
* Suomen ensimmäiset festarit järjestettiin yllättävässä paikassa – Harvinaiset kuvat näyttävät, miten kansainvälinen supertähti kyyhöttää espoolaisen puun juurella
Zazu

**Zazu** voi tarkoittaa seuraavia:

*Ray ”Żażu” Farrugia, maltalainen jalkapalloilija ja valmentaja
*Zazu, kuvitteellinen hahmo, kuninkaan virallinen neuvonantaja elokuvissa *[[Leijonakuningas]]* ja *[[Leijonakuningas 2 – Jylhäkallion ylpeys]]*

## Katso myös

*ZaSu Pitts, yhdysvaltalainen näyttelijä
Keijunportaat

**Keijunportaat** (*Anisocampium*) on hiirenporraskasvien (Athyriaceae) heimoon kuuluva saniaissuku. Sukuun luetaan kuuluvaksi neljä lajia sekä yksi lajiristeymä. Suvun lajit kasvavat Itä- ja Kaakkois-Aasiassa kosteissa metsissä merenpinnan tasolta aina noin 1900 metrin korkeuteen asti.

## Lajeja ja lajiristeymiä
* *[[Anisocampium cumingianum]]*
* *[[Anisocampium cuspidatum]]*
* *[[japaninkeijunporras|Anisocampium niponicum]]* – japaninkeijunporras
* *[[Anisocampium sheareri]]*
* ''Anisocampium'' × ''saitoanum''

Keijunportaat luokitellaan myös hiirenportaiden (*Athyrium*) synonyymiksi ja edellä mainitut lajit tähän sukuun.

## Lähteet

## Aiheesta muualla
*Laji.fi: Keijunportaat (''Anisocampium'')
*Flora of China: ''Anisocampium''
Seppo Meri

**Seppo Kalevi Meri** (s. 1. heinäkuuta 1957  Kerimäki) on suomalainen lääkäri (LT), joka toimii Helsingin yliopiston immunologian professorina ja HUSLABin ylilääkärinä. Hän on tutkinut, miten tauteja aiheuttavat mikrobit väistävät ihmisen immuunipuolustusta ja ihmisen autoimmuunitauteja. Hän on tutkimusryhmineen selvittelemässä muun muassa Suomen Akatemian sekä Bill ja Melinda Gatesin säätiön rahoittamana malarialta suojautumista Tansaniassa ja Suomessa. Professori Meri on ollut julkisuudessa myös keskusteltaessa koronaviruspandemialta suojautumisesta, covid-19-taudin etenemisestä ja rajoitustoimista etenkin Suomessa keväällä ja kesällä 2020. 

Meri valmistui Helsingin yliopistosta lääkäriksi (LL 1984) ja lääketieteen tohtoriksi (1989). Hänen englanninkielinen, artikkeliväitöskirjan muotoinen väitöstutkimuksensa oli otsikoitu *Complement activation : demonstration of C3 conversion and detection of complement activators*. Vuonna 1991 Meri suoritti myös Lontoon yliopiston trooppisen lääketieteen ja hygienian diplomin. Helsingin yliopiston immunologian dosentiksi hänet nimitettiin vuonna 1991.

Helsingin yliopiston immunologian professorina Meri on toiminut vuodesta 2002 lähtien.

## Teoksia
* Seppo Meri, Heikki Peltola, Martti Vaara, Antti Vaheri, Ville Valtonen, Pentti Huovinen, Tero Ahola: Mikrobiologia ja infektiosairaudet : Kirja 2. Duodecim, 2003.  
* Vaara Martti, Seppo Meri, Asko Järvinen, Pentti Huovinen, Terho Heikkinen, Klaus Hedman, Tero Ahola: Mikrobiologia : mikrobiologia, immunologia ja infektiosairaudet. Kirja 1. Duodecim 2010.                              
:* Terho Heikkinen, Asko Järvinen, Seppo Meri, Olli Vapalahti, Jaana Vuopio: Mikrobiologia : mikrobiologia, immunologia ja infektiosairaudet: kirja 1. 4. uud. p. Duodecim,  2019 (ennakkotieto). .                                                                              
* Klaus Hedman, Terho Heikkinen, Pentti Huovinen, Asko Järvinen, Seppo Meri, Martti Vaara : Mikrobiologia, immunologia ja infektiosairaudet : Kirja 3, Infektiosairaudet. Helsinki : Duodecim 2011.  (sidottu), 9516563341
                     

## Lähteet

## Aiheesta muualla
* Com­ple­ment Group, headed by Prof. Seppo Meri  (helsinki.fi)
* Reetta Vairimaa (9.9.2016) Ma­la­ria­hyt­ty­nen nalk­kiin (Yliopisto-lehti Y/06/16) (biomedicum.fi)
* Seppo Meren Google Scholar -profiili  (scholar.google.com)
* Seppo Meren ResearchGate-profiili  (researchgate.net)
Sentinelin kieli

**Sentinelin kieli** on Pohjois-Sentinelillä oletettavasti puhuttava kieli. Kieltä ei ole pystytty tutkimaan, sillä sen puhujat, sentinelit, ovat väkivaltaisesti torjuneet lähes kaikki ulkopuolisten tekemät kontaktiyritykset. Nykyään Intia on kieltänyt kaikki vierailut niin saarella kuin sen aluevesilläkin kolmen kilometrin säteellä.

Kieltä ei ole luokiteltu, mutta Ethnologue määrittelee sen eteläandamaanilaiseksi kieleksi. Aiemmin on arvioitu, että sentinelit olisivat sukua önge- ja jarawa-heimoille. Tästä huolimatta sentinelit eivät ole näyttäneet ymmärtävän jarawankielisiä sanoja ja eleitä.

Puhujien määrää ei tiedetä, mutta sen arvellaan olevan sama kuin saaren asukasluvun. Intian valtio arvioi saaren asukasluvuksi 50–400. Arviot puhujamääristä ovat kuitenkin pitkälti arvauksia. Kielen katsotaan olevan uhanalainen.

## Lähteet
Henry Kingsley

**Henry Kingsley** (1830–1876) oli englantilainen kirjailija. Hän opiskeli Oxfordissa ja lähti 1853 Australiaan. Palattuaan hän julkaisi ensimmäisen ja parhaan romaaninsa *The recollections of Geoffrey Hamlyn* (1859). Hänen monista seuraavista romaaneistaan mainittavia ovat *Ravenshoe * (1862), *Tales of old travel* (1869) ja *Old Margaret* (1871). Ominaista Kingsleyn romaaneille on jännittävä toiminta ja havainnolliset kuvaukset, varsinkin australialaisesta elämästä.

Henry Kingsleyn veli oli kirjailija Charles Kingsley.

## Lähteet

## Aiheesta muualla
Alphonse Karr

**Jean Baptiste Alphonse Karr** (1808 Pariisi, Ranska – 1890 Saint-Raphaël, Var, Ranska) oli ranskalainen kirjailija. Hän oli avustajana ja toimittajana *[[Le Figaro|Figarossa]]*, *Corsairessa* ja eräissä muissa lehdissä ja julkaisi koko joukon romaaneja ja kertomuksia sekä muita teoksia.

Karrin romaaneista ansaitsevat maininnan *Sous les tilleuls* (1832), *Geneviève* (1838) ja *Agathe et Cécile* (1853). Huomiota herättivät hänen nimellä *Guêpes* julkaisemansa kokoelmat kompia, purevia anekdootteja ja kirjallisuusarvosteluja, jotka olivat ensin vuosina 1839–1848 ilmestyneet *Figarossa*, mutta julkaistiin lisättyinä ja koottuina 1853–1855. Ne tuottivat hänelle paljon vihamiehiä, ja esimerkiksi eräs nainen yritti surmata hänet niiden vuoksi. Vuonna 1870 Karr julkaisi *Moniteur universel* -lehdessä uusia *Guêpes*-kirjoitelmia, jotka kuitenkin olivat edellisiä paljon värittömämpiä. Teoksissaan *Dieu et diable* ja *Le crédo du jardinier* Karr vastusti katolista kirkkoa.

Karr asui loppuelämänsä Nizzassa ja työskenteli kukkakauppiaana. Hän julkaisi omaelämäkerrallisen teoksen *Livre de bord* 1879–1880.

## Lähteet

## Aiheesta muualla
Horryn piirikunta

**Horryn piirikunta** () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 354&nbsp;081 vuonna 2019. Piirikunnan hallintokeskus on Conwayn kaupunki. Piirikunta perustettiin vuonna 1801.

## Lähteet

## Aiheesta muualla
Ostrovitnoje

**Ostrovitnoje** tai **Ostrovinoje** () on järvi Luoteis-Venäjällä Pihkovan alueen Pihkovan piirissä.

## Maantietoa
Järvi on 850 metriä pitkä, 400 metriä leveä ja sen pinta-ala on 19 hehtaaria. Sen koillispää on leveä ja avoin, mutta lounaispään lahti kääntyy länteen muodostaen suojaisan järvenosan. Järven keskisyvyys on 3 metriä ja sen syvänteessä on 5 metriä vettä. Järvessä on luoto, jonka pinta-ala on 5 aaria. Järven itä- ja eteläpuolella kasvaa ilmakuvien mukaan sekametsää ja pohjoispuolella alkaa laaja suoalue. Metsäautotie ohittaa järven kauempana sen pohjoispuolelta. Järvellä ei ole asutusta ja lähin kylä Gridino (), joka sijaitsee parin kilometrin päässä, vaikuttaa ilmakuvien perusteella autioituneelta.

## Luontoarvoja
Järvessä elää ainakin hauki, särki, ahven, ruutana, suutari, kiiski, sorva, lahna, säyne, törö, mutakala ja rantanuoliainen. Järvellä on mutapohja ja sen rannat ovat matalia. Sen hiekkarannoilla on pohjan päälle laskeutunut mutaa ja soisilla rannoilla kasvaa kelluvia tuvehetteikköjä.

## Vesistösuhteita
Ostrovitnoje sijaitsee Tšornajan valuma-alueella ja sen laskujoki Lotškina on Tšornajan sivujoki. Tšornaja laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäässä alkaa sen laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen. 

Järven valuma-alueen koko on 2,9 neliökilometriä . Siihen laskeekin vain yksi luonnollinen suopuro pohjoisesta. Puro alkaa siellä Tutšnojen järvestä, jolla on kartoissa vielä omakin tulo-ojansa. Lotškina alkaa lounaispään lahdenpohjukasta ja se alkaa heti virtaamaan kohti länttä.

## Huomautuksia

## Lähteet
Lars Winter

**Lars Erik Winter** (s. 13. toukokuuta 1962 Lappeenranta) on suomalainen miekkailija. Hän voitti kalpamiekkailussa Suomen-mestaruuksia 1980- ja 1990-luvuilla ja edusti Suomea miekkailun arvokilpailuissa.

Winter kilpaili kalpamiekkailussa Soulin olympialaisissa 1988 ja karsiutui toisella alkukierroksella. Kisojen päättäjäisissä hän oli joulupukiksi pukeutuneena. Hän kilpaili maailmanmestaruuskilpailuissa vuosina 1986 ja 1987. Pohjoismaiden-mestaruuskilpailuissa Winter voitti joukkuekilpailussa kultaa vuonna 1988 sekä saavutti hopeaa henkilökohtaisessa kilpailussa vuosina 1985 ja 1986.

Seuratasolla Winter edusti Helsingin Miekkailijoita ja Habdaa. Hän voitti kalpamiekkailun henkilökohtaisen Suomen-mestaruuden vuosina 1983, 1987, 1991, 1992, 1994, 1998 ja 2002 sekä useita joukkuemestaruuksia. Hänet valittiin vuonna 2006 Suomen Miekkailuliiton valmennuspäälliköksi.

Winterin isä Lars Elias Winter (1937–2017) toimi Suomen Nykyaikaisen viisiottelun liiton valmentajana ja johtotehtävissä.

## Lähteet

* 

### Viitteet
Serravalle (Sveitsi)

**Serravalle** on kunta Etelä-Sveitsissä Ticinon kantonissa. Siellä on runsaat 2&nbsp;000 vakinaista asukasta.

## Sijainti
Serravalle sijaitsee Brennojoen ja sen sivujoen Orinon laaksoissa, Ticinojoen itäpuolella, runsaat 20 kilometriä Bellinzonasta pohjoiseen. Brennon laakson itäpuolella kohoavat vuoret ovat Adulan Alppeja, länsipuolen vuoret ovat Gotthardvuoria. Kunnan korkein vuori on Graubündenin rajalla kohoava, Adulan Alppien korkein vuori Rheinwaldhorn (saksaa, , 3&nbsp;402 m mpy.), jonka korkein kohta Serravallen alueella on 3&nbsp;347 metrin korkeudessa.

## Historiaa
Serravallen kunta perustettiin 1.1.2012, jolloin kolme kuntaa, Ludiano, Malvaglia ja Semione, yhdistyivät.

### Nähtävyydet
Serravallessa, Semionen kylän pohjoispuolella, on vanhan linnoituksen rauniot. Ensimmäiset linnoitukset rakennettiin paikalle 700-luvulla. Samalla alueella on edelleen kappeli, Oratorio di Santa Maria del Castello.

## Lähteet
*

### Viitteet

## Aiheesta muualla

*
*
*
*
Amanda Kerfstedt

**Hilda Augusta Amanda Kerfstedt**, o.s. *Hallström*, (1835–1920) oli ruotsalainen kirjailija. Hän julkaisi kertomuksia ja novelleja, joissa kuvastuu uskonnollinen mieliala. Niistä esimerkkejä ovat *Små och stora. Berättelser för barn* (1882, suom.). *Holger Vide* (1893), *Bland fält och ängar* (1895; suom.), *Bränningar* (1899), *Reflexer* (1901) ja *Susanne* (1903).

## Suomennetut teokset
* *Pienokaiset ja suuret: kertomuksia lapsille* (*Små och stora. Berättelser för barn*, 1882), suom. Knut Emil Lindgren, Helsinki: Edlund 1891.
* *Ilolintunen ynnä muita kertomuksia lapsille*, suom. Aino Krohn, Helsinki: K. E. Holm 1893. Fredrika Bremer-yhdistyksen palkitsemat
* *Niityillä ja vainioilla: lapsille ja nuorisolle* (*Bland fält och ängar*, 1895), suom. V. Relander, Kuopio: Otava 1898.
* *Signild ja hänen ystävänsä*, suom. Aino Jalava, Helsinki: G. W. Edlund 1901.
* *Kukkavihko: (tositapauksen mukaan.) ja Levitä auringonvaloa*, Helsinki: Suomen lähetysseura 1915.
* *Abdullah*, suom. Salme Setälä, Helsinki: Otava 1923. Sarja: Mailta ja meriltä. Uusi sarja, 1. (Yhteissidoksessa 1925)

## Lähteet

## Aiheesta muualla
Itch.io

**Itch.io** on verkkosivusto, jossa pelinkehittäjät ja pelaajat voivat myydä, ostaa tai ladata indie-pelejä. Itch.io:ssa tuli täyteen 10&nbsp;000 pelijulkaisua helmikuussa 2018. Itch.io:ssa voi myös pitää pelikehittäjien kesken Game jameja eli pelijamitapahtumia.

Sivusto julkaistiin 3.3.2013.

## Lähteet
Dafne Keen

**Dafne María Keen Fernández** (s. 4. tammikuuta 2005 Espanja) on brittiläis-espanjalainen näyttelijä. Hänet tunnetaan Lauran / X-23:n roolista ''X-Men''-elokuvasarjan elokuvassa *[[Logan (elokuva)|Logan]]* (2017) sekä Marvel Cinematic Universen elokuvassa *[[Deadpool & Wolverine]]* (2024), ja Lyra Belacquan roolista televisiosarjassa *[[His Dark Materials (televisiosarja)|His Dark Materials]]* (2019–2022). Keen on näytellyt myös espanjalaisessa televisiosarjassa *The Refugees* sekä jedipadawan Jecki Lonia *[[Tähtien sota]]* -universumiin sijoittuvassa Disney+-sarjassa *[[The Acolyte]]* (2024).

Keen on puoliksi britti ja puoliksi espanjalainen. Hän on kaksikielinen. Hänen isänsä on brittinäyttelijä Will Keen ja äitinsä espanjalaisnäyttelijä María Fernández Ache. Runoilija Alice Oswald ja kirjailija Laura Beatty ovat hänen tätejään.

## Filmografia

## Lähteet

## Aiheesta muualla

*
Zedi Feruzi

**Zedi Feruzi** (k. 23. toukokuuta 2015 Bujumbura) oli burundilainen poliitikko.

Feruzi johti Union pour la paix et le développement -puoluetta ja kuului maansa muslimiyhteisöön. Hänet ammuttiin henkivartijansa kanssa kotinsa lähellä, kun Burundissa oli ollut Pierre Nkurunzizan kolmannelle kaudelle pyrkimispäätöstä seuranneita levottomuuksia ja vallankaappausyritys. Feruzi piti jatkokautta perustuslain vastaisena. Hänen hautajaisissaan oli tuhansia osallistujia, vaikka monet muut oppositiovaikuttajat olivat kätkeytyneet murhan jälkeen. Ban Ki-moon tuomitsi murhan.

## Lähteet
Lorakarbefi

**Lorakarbefi** (C16H16N3ClO4) on niin kutsuttuihin karbakefeeneihin kuuluva orgaaninen yhdiste. Sitä käytetään lääketieteessä antibioottina.

## Ominaisuudet ja käyttö
Huoneenlämpötilassa lorakarbefi on kiteistä ainetta. Yhdiste on optisesti aktiivista ja sen kiertokyky vesiliuoksessa on +34. Lorakarbefin antibioottiset ominaisuudet perustuvat bakteerien soluseinän synteesin estoon. Yhdisteen rakenne muistuttaa kefaklooria, mutta rengasrakenteessa ei ole rikkiatomia. Kefakloorin tavoin lorakarbefi on laajakirjoinen, mutta tehoaa erityisesti gramnegatiivisiin bakteereihin. Lääkeainetta voidaan käyttää esimerkiksi hengitystieinfektioiden, korvatulehdusten, ihotulehdusten ja virtsatulehdusten hoitoon. Se hyväksyttiin Yhdysvalloissa vuonna 1991, mutta on sittemmin vedetty pois markkinoilta useassa maassa.

## Haittavaikutukset
Tyypillisiä lorakarbefin aiheuttamia haittavaikutuksia ovat vatsakivut, ripuli ja oksentelu. Myös ihottumaa voi esiintyä.

## Synteesi
Lorakarbefin valmistukseen on kehitetty useita menetelmiä. Useassa niistä keskeisenä vaiheena on stereoselektiivinen Staudinger-synteesi. 

## Lähteet
Charlotte von Kalb

**Charlotte von Kalb** (1761–1843) oli saksalainen nainen, joka on tunnettu etenkin Friedrich Schillerin rakastettuna. Hänet oli vastoin tahtoaan naitettu Heinrich von Kalbille, joka palveli upseerina Ranskan sotaväessä. Eräällä matkalla Kalb tutustui Mannheimissa Schilleriin ja muutti sittemmin Mannheimiin. Hän rakastui Schilleriin, jonka silloisia tunteita tulkitsevat muun muassa runot *Freigeisterei der Leidenschaft* ja *Resignation*. Vuonna 1787 Schiller lähti Dresdenistä Weimariin, missä tapasi Kalbin uudestaan. Schillerin avioliitto katkaisi suhteen, joka myöhemmin taas uudistui. Schillerin suosituksesta runoilija Friedrich Hölderlin asui 1793–1794 Kalbin talossa tämän pojan kotiopettajana. Tällöin Kalb rakastui Hölderliniin ja Hölderlinin jälkeen kirjailija Jean Pauliin, joka otti Kalbin teoksessaan *Titan* esiintyvän Lindan esikuvaksi. Kalb jäi 1806 leskeksi ja oli silloin jo menettänyt omaisuutensa. Hän sokeutui vanhemmiten ja asui viimeiset vuotensa Berliinissä, jossa Preussin prinsessa Marianne huolehti hänen toimeentulostaan. Henkevä ja monipuolisesti sivistynyt Kalb ei itse kirjoittanut mitään vaan saneli toisille muistelmiaan, ajatelmiaan, runoteoksiakin, joista hänen tyttärensä Edda (1790–1874) julkaisi kirjan nimeltä *Charlotte* ja omintakeisen romaanin *Cornelia*. Hänen kirjeensä Jean Paulille julkaistiin 1882.

## Lähteet

## Aiheesta muualla
Bolšoje Dolgoje (järvi Outovan piirissä)

**Bolšoje Dolgoje** tai **Dolgoje** () on järvi Luoteis-Venäjällä Pihkovan alueen Pihkovan piirissä. Järven nimi tarkoittaa *pitkää*, joten sen nimi voidaan suomentaa *Pitkäjärvi*.

## Maantietoa
Järvi on 1,0 kilometriä pitkä, 420 metriä leveä ja sen pinta-ala on 28 hehtaaria. Sen keskisyvyys on 2,6 metriä ja syvimmillään se on 3,7 metriä syvä. Järvessä ei ole saaria. Sen lähiympäristö on ilmakuvien perusteella hiekkakangasmetsää. Jotkin sen rannoista, kuten esimerkiksi sen luusua, ovat soistuneita. Järvelle johtaa useita teitä eri suunnista ja järven pohjoispuolella kulkee tie Spasovštšinan () suunnalta. Järven rannalla saattaa olla rantamökkejä, mutta ilmakuvien mukaan punakattoisia taloja sijaitsee hieman kauempana länsirannasta metsässä . Lähin karttaan merkitty kylä Znamenka () sijaitsee koillisessa 3,5 kilometrin päässä.

## Luontoarvoja
Järvessä elää ainakin hauki, särki, ahven, ruutana, suutari, kiiski, allikkosalakka, törö, mutakala ja säyne. Järvessä on mutapohja, mutta hiekkaiset rannat ovat ohuen mudan peitossa. Vaikka rannat ovat jyrkät, on järven pohja tasainen. Järvessä esiintyy joskus kalakuolemia.

## Vesistösuhteita
Bolšoje Dolgoje sijaitsee Lotškinan valuma-alueella, joka on Tšornajan sivujoki. Tšornaja laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa sen laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen.

Järven valuma-alueen koko on 0,62 neliökilometriä , josta itse järvi muodostaa vajaa puolet. Järveen ei tule karttojen mukaan ojia eikä myöskään sen lähettyviltä sijaitsevalta Žukovskojen () järveltäkään. Järven laskuoja on Kolpakova (), joka alkaa järven länsipäästä ja virtaa ensin pienen lammen läpi ja yhtyy yli 6 kilometrin jälkeen Lotškinaan.

## Huomautuksia

## Lähteet